LidanRubinov/Halacha-QA huggingface dataset:
שאלה: חלות בסעודות השבת: האם בכל 3 סעודות השבת, יש לברך ברכת המוציא על 2 חלות שלמות? כלומר, שלמעשה יש לקנות עבור שבת כ-4 חלות, שרובן יילכו לפח (אנו צורכים כחלה אחת במשך כל השבת), או שניתן לברך גם על שאריות החלה מהקידוש הקודם?
תשובה: אפשר לקנות חלה אחת או שתיים, לפי הצורך שלכם, ובשאר הסעודות לבצוע על לחמניה.
שאלה: תפילין שאבדו בדואר: אני גר בצרפת, ובקשתי מחבר שגר בארץ (ומתעסק בסת"ם) שישלח לי שתי זוגות תפילין ולאחר שאמכור אותם - אשלם לו. המטרה שלי לא הייתה על מנת להרוויח - אלא לזכות אנשים בתפילין מהודרות שיימכרו במחיר הקרן. התפילין נאבדו בדואר, והדואר מוכן לשלם פיצויים של 600 ש"ח בלבד. (המחיר שסוכם שאשלם לו הוא 1100 ש"ח בעד כל זוג, כמובן שהוא שילם עליהם פחות). השאלה שלי היא: האם אני חייב לשלם לו על התפילין, וכמה?
תשובה: אתה חייב לשלם את המחיר שסיכמתם בהתחלה, כי השולח לא פשע ונהג עפ"י איך שסיכמתם.
שאלה: שכחתי מה אמרתי: לפני כמה זמן רציתי שמשהו יצליח, וכל פעם שהתפללתי בע"פ אמרתי שאם הדבר יצליח אני יעשה ככה וככה. והדבר לאל הצליח, אך שכחתי מה אמרתי שאני אעשה (תרומה או כל דבר איני זוכרת), מה עלי לעשות?
תשובה: אם את לא זוכרת, את אנוסה ואין מה לעשות. את יכולה לתת צדקה או לעזור לאנשים וכדו', לעשות דבר טוב כלשהו.
שאלה: לטוס עם המשפחה מחשש למתחים ופגיעות אישיות: ברצוני לשאול על השוואה בין מס ערכים ביהדות. בחופש הקרוב משפחתי מתכננת לטוס לחול (לטיול, או בלשון אבי לשם הרחבת אופקים), די בהתחלה הבעתי את התנגדותי בפני הורי ואמרתי להם שאני לא כ"כ רוצה (לא מפורשות, אלא בהסתייגות). אבי לא אהב את העניין ותקף אותי בצורות שונות שאין שום בעיה בכך. אני בדקתי וראיתי שהעניין לא טוב בכלל (אבי שכבר סגר כמעט הכל לא כ"כ רוצה לשמוע. מה גם שאסור לי ללמד להורות את אבי הלכה) וכעת אני מתלבט מה לעשות. חשבתי שבמקרה שלא אסע- הדבר יוביל לסכסוך עם הורי ועם אבי בעיקר. ויודע אני ש אם אומר לך אביך לעבור על מצווה- אסור לעבור. אך, בכל זאת כיוון שאבי יפגע ויהיה עצוב מאוד על כך אולי התורה אומרת שיש ליסוע, שהרי זהו הפסד מצווה (ורוחניות לפי דברי חכמים) אך לא עשיית עבירה של ממש. ראוי לציין שאני לא מחפש להקל אלא מבקש לעשות את הדבר הנכון. בנוסף, בשנה הבאה ישנה אפשרות ליסוע לפולין עם הישיבה, וכשדיברתי על כך עם משהו וטענתי שלפולין לא לטוס (למרות החשיבות שבזה) ובמקרה שלי עם הטיול המשפחתי- כן לטוס, הוא אמר לי שזה ניגוד אינטרסים ובחירה עפ"י מה שנוח לי ולא בדיוק עפ"י ההלכה כפי שהכרזתי (שהרבנים בכללי מצדדים בלהשאר בארץ ולא לפולין). ראוי לציין שמשפחתי דתייה ומאמינה בד אבל מה לעשות שישנם ערכים שהשתבשו עם הזמן. מראש!!!
תשובה: הסבר לאביך בנימוס ובדרכי נועם שאין לך עניין בנסיעה ושיוותר על השתתפותך.
שאלה: להתנדב בבריכה מעורבת: אני עומד להתנדב בקיטנה לילדים אוטיסטים. בקיטנה הולכים לבריכה מעורבת. בבריכה צריכים אותי במים משום שמורות לא עומדות להיכנס וצריך אותי שאני אשחק איתם. מה לעשות?
תשובה: יש לפנות למארגנים שיפרידו ואז לא תהיה בעיה.
שאלה: האם  פניני הלכה  מקנה "שכל תורני"?: ללימוד גמרא יש מעלה של הקניית "שכל של תורה", שהגמרא מלמדת איך חושבים בצורה נכונה או מתפלפלים. האם גם בספר "פניני הלכה" יש את המעלה הזאת?
תשובה: ספר פניני הלכה מיועד לדעת את מסקנת ההלכה למעשה ולהבין את רוח ההלכה, וגם ממנו אפשר ללמוד לחשוב ולקבל דרכי התבוננות של תורה.
שאלה: היוצא מן הגזל - תוצר מתוכנה גזולה: בעבר הייתה לי מערכת הפעלה לא חוקית, וגם תוכנת אופיס לא חוקית. האם כל מה שיצרתי באמצעותן (מסמכים, תמונות וכו ) אסורים בצפיה בהנאה? האם יש דין שונה למה שנוצר רק באמצעות מערכת ההפעלה הלא-חוקית (בלי האופיס הלא-חוקי)? במילים אחרות - היוצא מן הגזל אסור בגלל איסור הנאה מגזל?
תשובה: בדיעבד, התוצר לא אסור.
שאלה: קניית טלית על ידי אמא הכלה: אני אשכנזי וידוע לי שאצל אשכנזים חובה שאמא של הכלה תקנה את הטלית לחתן, וידוע שבמידה והיא לא קונה את הטלית יכול להיות בעיה בזוגיות ובחיי הנישואים. קודם כל רציתי לדעת האם זה נכון דבר זה? ושאלה נוספת, האם זה ביכלל באמת ידוע?
תשובה: שטויות!
שאלה: שימוש ב-windows boot manager: פעם השתמשתי במערכת הפעלה לא חוקית. התקנתי אחת חדשה (חינמית). המערכת הקודמת נותרה במחשבי, אלא שאיני משתמש בה. הבעיה היא, שעם הדלקת המחשב נפתח דבר שנקרא "windows boot manager". מדובר במסך שמאפשר לבחור בין מערכות ההפעלה השונות. הדגש הוא שהוא של מיקרוסופט ("windows" boot), וכנראה לא בחינם (בטח בנוי בתוך ווינדוס). יש לציין שרק דרכו ניתן להגיע למערכת הפעלה כלשהי, כולל החינמית, והוא מופעל מיד עם הדלקת המחשב. אני יודע שקיימים גם כאלה חינמיים, רק שאיני יודע איך להתקין אותם, וגם אם כן, איך להפוך אותם לברירת המחדל, או להסיר את זה של ווינדוס. האם מותר להשתמש בו כדי להגיע למערכת ההפעלה החינמית, או שמא גם זה נחשב גזל?
תשובה: כאמור בתשובה הקודמת, לכתחילה אין להשתמש אף בתוכנה של נכרי, אולם יש להעיר שבמקרה זה חלק תוכנה זה אינו משווק לבדו ועיקר התוכנה שלהם הוא מערכת ההפעלה, ואם אינך משתמש במערכת ההפעלה שלהם אלא של חברה אחרת, יתכן שיש להם אינטרס והם מעדיפים שלפחות תשתמש ב"windows boot manager" שלהם, כדי שבכל פעם שתדליק את המחשב תישאל שמא אתה מעדיף להשתמש במערכת ההפעלה שלהם. אולם איני יודע אם אפשר להסתמך על אומדנא זו על דעת עצמנו, ולפיכך יש לשלוח שאלה לחברה על כך ולברר מהי דעתם.
שאלה: כיבוד אב לאחר פטירתו: אבי ביקש לפני מותו (לא ידע שמותו קרב) לתרום לגוף רפואי שטיפל בו, סכום כסף גדול מאד. עד מותו הכסף לא נתרם. האם לאחר מותו אני מחויב למלא את בקשתו במלואה? בשמחות.
תשובה: אתה לא חייב, אך רצוי לכבד את רצון האב לפחות בחלק מכובד מן הסכום.
שאלה: דמות שחורה המסתובבת בבית: בתי בת 7, רואה מדי פעם דמות שחורה בבית. תדירות: בפעם הראשונה זה קרה לפני כשנתיים, מאז זה קורה אחת למספר חודשים. בפעם האחרונה היא ראתה אותה עם גרזן. עשינו בדיקה למזוזות והן תקינות. כמו כן עשינו חנוכת בית בעבר. מה אפשר לעשות בנדון? מראש
תשובה: כדאי שכל המשפחה תקפיד באמירת ק"ש על המיטה.
שאלה: חיפוש מקור בר"ן: ישנו ר"ן על הרי"ף הכותב שאותו מושג יכול להיות בעל משמעויות שונות במקומות שונים בש"ס. כדי לסבר את האוזן, "חזקה" היא גם קנין וגם הוכחה או החלטת בי"ד. האם ניתן לשלוח לי, בבקשה, את המקור בר"ן, שכן אינני זוכר היכן הוא.
תשובה: המקור לכך הוא ברשב"א על ב"מ דף ב ע"ב ד"ה דררא דממונא: "על כן נראה לי דהכי פי' דררא דממונא הפסד ממון, והתם פי' עיקר תביעת ממון ולשון אחד הוא המתחלק לשני עניינים, ויש לנו כזה הרבה בתלמוד".
שאלה: מים בטיול משפחתי: האם מותר למשפחה המורחבת להיות ביחד בטיול במים כאשר יש גם בנים וגם בנות (הבנות בלבוש צנוע)?
תשובה: אם הבנות לבושות כמו שצריך, זה ר.
שאלה: חברה שמתקנת מכשירים ועובדת גם בשבתות: ברשותי יש DiskOnKey שהמידע שהיה לי בו נמחק. הבנתי שיש אפשרות לשחזר מידע שהיה שמור עליו, ומצאתי באינטרנט חברה שמתעסקת בשחזור מידע. באתר החברה כתוב שהם עובדים כל הזמן, כולל שבתות וחגים. 1) האם יש איסור לפנות לחברה זו כדי שיתקנו לי את הדיסקאונקי? מה הסיבה? האם יש צורך לחפש חברה אחרת, שלא ידוע עליה שעובדת בשבת? 2) במידה ומותר - האם עליי לדרוש שאת המכשיר שלי לא יתקנו בשבת?
תשובה: 1. אם אתה לא אומר להם שיתקנו דווקא בשבת, לא צריך לחשוש ואפשר לפנות אליהם. 2. כן.
שאלה: נייר טואלט בהכשר הבד"ץ: בשבת מונחים אצלי בשירותים מגבוני נייר שנכתב עליהם "מאושר מטעם הבד"ץ של העדה החרדית ירוושלים", "ללא חשש גניזה". בנייר טואלט רגיל אין אישורים כאלה. האם מכלל הן אני שומע לאו? האם יש חשש גניזה בנייר טואלט רגיל? מה אפשר לעשות?
תשובה: אין חיוב גניזה בנייר טואלט. אלא שאם יש חשש שייצרו אותו מניירות של שמות, יש לכבדו ולא להשתמש בו שימוש של גנאי. אך ניתן גם לסמוך על הרוב שאינו מנייר של שמות. אך לכתחילה אם יש בהשג יד נייר כשר יותר הוא עדיף.
שאלה: יסודות האמונה: אשמח מאוד אם הרב יכתוב כמה הוכחות הגיוניות להאמין בקב"ה. מראש.
תשובה: ב"ה קראתי את מכתבך הקצר, ואני מאוד מבין את הרצון הזה שלך למצוא הוכחות להאמין בה', אך דע שבשאלתך יש כשל לוגי, יש טעות שחשוב לדעת אותה. לדעתי אי אפשר להוכיח להאמין, זהו צמד של דברים הסותר את עצמו. הגאון מוילנא אמר שבמקום שבו נגמר השכל שם מתחילה האמונה. האמונה איננה הוכחה זו או אחרת היא משהו מעבר, ולכן אודה על האמת, שאינני מחזיק מכל ההוכחות השכליות שיש בתחום הזה, למרות שיש שהרחיבו בהם (כגון באתר הידברות הביאו 15 הוכחות, וישנה באינטרנט שיחה של הרב אמנון יצחק בתחום ועוד). לדעתי רוב רובם של האנשים שעוסקים בתחומים האלו הבסיס לכל העיסוק הוא אי הרצון הקדום שיש להם לקיים את כל הדברים האלו. אדם שחש עד כמה מצוות תפילין היא נפלאה, עד כמה התורה והמצוות נותנים אור נפלא לכל החיים שלנו, איננו מחפש הוכחות שכליות. התורה נותנת לנו את כל הטעם בחיים, את כל העניין, את כל היעד שאליו אנו שואפים. בלא התורה כל החיים חסרי תוכן וחסרי משמעות. לדעתי העניה, רוב האנשים שעוסקים בדיונים פילוסופיים על הוכחות אלו או אחרות, עוסקים בכך רק בתור מפלט מצורך בקיום משהו שהם לא מבינים ולא מצליחים להתחבר אליו. רוב רובם של האנשים אינם מוכרשים להיכנס אל כל הדיונים האלו ואל כל ההוכחות והדחיות, ולכן הם בוחרים להם את השאלות ואזהתשובות ובוחרים מה הם רוצים יותר לקבל ולסביבה טוענים שהם בדקו. אין זו אמת! רוב רובם של בני האדם שמפסיקים להניח תפילין וכו' זה בגלל אי קישור פנימי לדברים, ואי רצון לקיים, ותחושות ורצונות אלו הם מגבים בטענות שונות ומשונות שמעולם הם לא בדקו ולא בררו. אכן יש הוכחות ויש שרצו לדחות אותן, אבל יש משהו שהוא מעבר לכך, וזו הבהירות של האמת. יש אמת גדולה, אמת ברורה, יש בורא לעולם, יש יעד לעולם ויש מטרה לכל אחד ואחת מאיתנו. בלא זה הכל איום ונורא. אנו סתם חיים בעולם, אנו סתם סובלים בלא כל יעד. אך התורה מלמדת אותנו שאנו נקראים למשהו אחר, נקראים לפעול לפי ציווי ה' לתקן את העולם, להתקשר אל הטוב ולקשר את כל העולם עם התיקון שלו. יש לנו המון יעדים, המון משמעות למעשים שלנו, ואנו זוכים בדבר שאין בכל העולם אפשרות לזכות. לכן, לדעתי אפשר לעסוק בהוכחות, ואפשר להתווכח בלי סוף, אבל לדעתי גם לו ברור האמת, ברורה האמונה אך חשוב שהיא תהיה יותר חיובית כדי שהוא יזכה לחיות אותה בשמחה. אם תרצה אשמח לכוון אותו לשיעורים שיעזרו לו להתקדם, יעזרו לו לצאת מהספקות. אך אני הקטן אינני רוצה להיכנס לכל הויכוחים האלו שהם לדעתי מיותרים. שיהיה המון הצלחה הרב יצחק גרינבלט zahig1 gmail.com
שאלה: ניצול זמן: לכבוד הרב, אני ילד בן 13 ומאוד אוהב מכשירי מולטימדיה. הבעיה היא שתמיד כשאני משחק אח"כ אני מרגיש מין רגשות אשמה שיכלתי לנצל את הזמן הזה ללימוד תורה וכדו, אבל מצד שני כל ילד בגילי צריך קצת משחקים. איך אני יפתור את הבעיה?
תשובה: תקציב זמן קבוע למשחק כדי להקל מעליך את הצורך, למשל, חצי שעה ביום ואחר כך להפסיק לגמרי. ואם לא תעביר את הזמן שהקצבת אל תחשוש מביטול תורה, כי זה יעזור לך אחר כך להתרכז וללמוד בשמחה.
שאלה: עונש הבנים בגלל חטאי האבות: עיינתי בשבת בספר יהושע פרק ז, שם מסופר על עכן משבט יהודה שלקח מהשלל של המלחמה שהיה חרם ל-ה : "אדרת שנער ומאתיים שקלים כסף ולשון זהב אחת". ובקצרה, בסופו של דבר יהושע לקח אותו ואת משפחתו ואת חמורו ואת צאנו והעלו אותם ל"עמק עכור" ושם עם ישראל שרפו אותם באש ורגמו אותם באבנים. ועלתה לי השאלה שאולי כבר נשאלה בידי רבים: מדוע רגמו את בניו ובנותיו, מה הם חטאו?הרי הם לא היו איתו בזמן המלחמה שהוא לקח מן החרם, ובוודאי שאם היו לו ילדים קטנים הרי שהם לא היו באותה עצה? וכן גם לגבי פרשתינו: קרח נבלע עם כל אשר לו, מדוע גם הילדים? אשתו הייתה איתו באותה עצה אבל ילדיו הקטנים בטח שלא. השאלה נשאלת מתוך רצון להבין,ולא חלילה מכפירה. לילה טוב.
תשובה: כבר ח עמדו על כך ופירשו שהבנים רק היו נוכחים במקום אך לא נענשו. וכן בני קורח לא מתו.
שאלה: להפעיל מזגן לפני פעולת שעון שבת: ביום שבת קודש מתקיים בבית מדרש קטן (שצמוד לבית כנסת ומשמש כמעין מעבר לבית כנסת) בשעות הצהרים דרשה על פרשת השבוע ולאחריה מניין של מנחה גדולה. מעבר לכך התפילות של יום שבת מתקיימות בבית כנסת הגדול. החשמל של בית במדרש ושל בית הכנסת מופרד בפאזות שונות ולכל אחד יש שעון שבת. המזגן של בית המדרש נמצא באותו "פאזה" של האורות של בית המדרש, וההנהלה לא מוכנה שהמתג של המזגן יהיה מופעל כי אז הוא יפעל לחינם הרבה שעות כל עוד האורות דולקים. והאורות דולקים בשעות שיש תפילה בבית כנסת. מיותר לציין שבשעות אלו עומס החום הוא כבד מאוד. שאלתי היא : בשעה 11:30 החשמל בבית המדרש נפסק ע"י שעון השבת. בשעה 12:30 הוא נדלק בשביל הדרשה ומנחה גדולה ואח"כ נפסק ב14:00. האם אני יכול להרים את המתג של המזגן בין 11:30 ל- 12:30 כאשר מערכת החשמל כבויה, כדי שהמזגן יידלק ב- 12:30? ולאחר התפילה כאשר מערכת החשמל תכבה בשעה 14:00 להוריד את המתג של המזגן כדי שלא יידלק אח"כ?
תשובה: זה לא 'חלק' אבל לצורך גדול אפשר לעשות את זה. רק שיעשה את זה מישהו שיודע מה שהוא עושה, שלא ישנה את מצב המזגן כשיש זרם חשמלי.
שאלה: התייחסות לאדם דתי "לייט": בשבת האחרונה אירע מקרא קצת מביך בבית כנסת. היה שם אדם טיפה מבוגר (בשנות ה40 לחייו בערך) ושמתי לב שהוא קורא עיתון חילוני (ידיעות אחרונות) בתוך הבית כנסת בשבת. הערתי לו בצינעה ובדרך ארץ שזה אסור לקרוא עיתונים בשבת (ואף בחול) והוא גער בי והעליב אותי. לאחר מכן התנצלתי בפניו, ואז הוא התחיל להרצות לי על איך שאני "חרדי" ואני הולך בדרך "שחורה" אם הכיפה ה"כאילו" סרוגה שלי. ואז להסביר איך שהדרך של הציונות הדתית הוא להתרחק מהדרך ה"חרדית" הדוגלת ב"חומרות", ומשחקים אותה "שוטרים של הקב"ה", והדרך של הציונות הדתית הוא הדרך של "שביל הזהב" שמשלבת בין העולם הדתי לעולם החילוני, ואיך שכל הרבנים החרדיים הם טיפשים. (אני מגדיר את עצמי כציוני, אני חזרתי בתשובה לפני שנתיים ואני הולך ללמוד בשנה הבאה בישיבת הכותל) התנהגותו של אדם זה עורר לי שתי שאלות: 1. איך מתיחסים לאדם כזה מבחינה הלכתית? הרי הוא לא זלזל בי, הוא זלזל בתורה שאני לומד ובהלכות שאני מקיים. הוא לא רצה להעליב אותי, הוא רצה להעליב את הדרך של התורה. האם אפשר להתייחס לאיש הזה כמומר? 2. האם יש בכלל אמת במה שהוא אומר שזה הציונות הדתית? אם כן, אין לי שום רצון להשתייך לקבוצה זו. האם באמת יש כאלה בציבור הדתי לאומי שחושב דברים כאלה שהוא אמר? מראש
תשובה: אתה צודק, בית הכנסת הוא מקום תפילה ולא מקום של קריאת עיתון. כנראה שאיש זה שקרא עיתון לא קיבל חינוך נכון והוא עדיין במצב רוחני דל ויש לשמוח שאף שהוא כל כך דל בתורה בכל זאת הוא לבית הכנסת ולא נשאר בבית. הציונות הדתית השלמה היא כאשר מקיימים את כל המצות בשלמות עד כמה שאפשר ויודעים את גודלה של התקופה שלנו וערכה של ארץ ישראל. בני הישיבות של הציונות הדתית הם משקפים את דרכה. ואשרי מי ששיך לדרך שלמה זו.
שאלה: זריקת עיתון: העם מותר לזרוק עיתון שעליו מופיעה תמונת הכותל?
תשובה: תמונה הכותל אינה קדושה ומותר לזרוק את העיתון.
שאלה: יהדות מול דתות אחרות: למה תמיד שאני רואה הרצאות של רבנים וגם בשיחות עם חברים שחוזרים בתשובה, תמיד כשהם מדברים על דתות אחרות הם מדברים בזלזול ומנסים להראות שחוץ מהאמונה שלהם הכל רע. למה הם לא מכבדים אמנות אחרות? הרי אם למיליוני אנשים דת המזרח גורמת לאושר ועוזרת בחיים אז כנראה שיש בה דברים טובים. אני מרגיש גם על עצמי, שאני מאוד אוהב את היהדות, רואה רב שבהרצאה שלו ממש לועג לאמונה שונה משלו, זה מפתח אצלי סלידה מהיהדות ומהתורה. איך אפשר לאהוב תורה שלא אוהבת את כולם?
תשובה: כל ליצנותא אסירה לבר מלצנותא דעבודה זרה. לפי ח מותר ללעוג לרעיונות טפשיים של עובדי עבודה זרה. דתות אחרות, אם מדובר על ללעוג לע"ז או ללעוג לשילוש של הנוצרים אין בכך פסול. אולם לגבי שאר הדברים, כגון: מערכת בן אדם לחבירו ושאר חוקי הדתות, יש לכבדם ולהכיר שהם מביאות טובה לעולם.
שאלה: הברזות משיעורים: ב"ה בישיבה בה אני לומד רבים מהחבר ה מבריזים משיעורים ויש שיעורים שבאופן קבוע הכיתה ריקה כמעט לגמרי. רציתי לשאול האם יש בכך בעיה הלכתית באופן כללי, ו: א. כשהמבריז יודע שהוא בודד ודבר זה ודאי לא ייצור כיתה ריקה וממילא הסיכוי שהמורה ייפגע הוא קלוש עד בלתי סביר. (את החיסור הוא מוכן לקחת על אחריותו ולשאת בתוצאות) ב.כשהמבריז יודע שיבריזו איתו עוד והכיתה תתרוקן וממילא יש חשש כלשהו ואפילו קלוש ביותר שהמורה ייפגע. ג. כשהמבריז עושה את זה כי הוא רוצה ללמוד תורה (על חשבון שיעור חול או על חשבון שיעור קודש) ד. בישיבות כמו ישל"צ יש נורמה מסויימת מצד הנהלת הישיבה עצמה כפי שהבנתי, שאדם ייקח אחריות על מעשיו ויחליט מתי להגיע לשיעור (לפחות ברמת העיקרון- יתקן אותי אם אני טועה), ואז האם יש בעיה עם הברזה (לפי הסעיפים דלעיל)
תשובה: אני לא מתייחס בתשובתי לשאלת ביטול תורה. אני לא מתייחס בתשובתי לשאלת צער ההורים ובמידה מסוימת גם היזק להורים ששלחו אותכם ללמוד, הם משלמים עבור כך ואתם לא מנצלים את השהות בכדי להתקדם. בנוגע לשאלות. א. אין בעיה. ב. אם החשש קלוש אזי מצד הדין מותר. ומצד מידת חסידות אסור. אולם יתכן שכאן מידת החסידות שלא לפרוש מהציבור.
שאלה: חימום מים בשבת עבור תינוקת: יש לאחי ילדה בת חודשיים. האם אחי יכול להניח סיר עם מים על הפלטה כדי שהמים יתחממו ואז להכין לילדה את האוכל בשבת (סימלאק)? האם הוא יכול להוסיף מים שיתחממו ובאיזה תנאים להוסיף את המים כשהפלטה כבויה דלוקה?
תשובה: אסור לחמם מים (וכל נוזל) בשבת. יש לחמם מים במיחם או על גבי הפלטה מיום שישי. אפשר לשים הרבה מים שיספיקו לכל השבת.
שאלה: בר מצוווה בט  באב: בני יחגוג בשנה הבאה בר מצווה. הוא נולד ב ט באב תשנ"ט. ראיתי כי בשנה הבאה 2012, ט באב נופל בדיוק בשבת, לכן הצום יידחה ל י באב. מתי אפשר לחגוג את בר המצווה? האם ניתן להקדימו בשבועיים כדי שלא יפול בין א-ט באב?
תשובה: את העליה לתורה והקידוש מן הראוי לעשות בזמן, בשבת חזון. אירוע גדול יותר ניתן לדחות לאחד מימות החול אחרי תשעה באב.
שאלה: טומאת המת בהריון :, אני בהריון ובטעות נכנסתי לחדר שבו שכב מת ושהיתי בו כדקה, מה עלי לעשות?
תשובה: אין שום איסור בזה. אמנם לא רצוי על מנת לא להיכנס לעצבות או לפחד. כדי לשמור על התחזקות שלך ושל העובר רצוי להיות במקומות שקטים ושלוים, ובמיוחד אם לומדים שם תורה או מתפללים באווירה של קדושה ויראת שמים.
שאלה: כסף מהאתר בשבת: באתר שלי יש פרסומות שכאשר לוחצים עליהם אני מרוויח כסף. כמובן שאני לא מרוויח ישירות אלא כתוב לי בחשבון הווירטואלי כמה עשיתי באותו יום. בסוף החודש שולחים לי את החשבון של אותו כסף לחשבון בנק. האם מותר להשאיר את הפרסומות באתר בשבת? במידה והשארתי כבר את הפרסומות ועשיתי כסף, מה הדין?
תשובה: אם הבנתי נכון, הלוחץ בשבת על הפרסומת הוא בעצם מחלל שבת ואתה הגורם לעברה וגם נהנה מחילול שבת, אי לכך יש לסגור את האתר בשבת.
שאלה: תאריך לחתונה: אני מתעניינת לגבי חתונה בתאריך 31-05-2012 כפי שהבנתי זה אחרי ספירת העומר של שנת 2012. אנחנו ממוצא ספרדי גם צד הכלה וגם צד החתן רציתי לדעת אם זה ר התאריך, והאם בתאריך 24-05-2012 זה ר לקיים חינה?
תשובה: התאריך שייעדת לחתונה הינו י' בסיון. התאריך של החינה הוא ג' בסיון. בתאריכים אלו אין בעיה לקיים חתונה וחינה. ניתן כבר להתחתן מל"ג בעומר. כדאי לנסות ולהקדים את החתונה לתקופת החורף בשנה הבאה.
שאלה: הפסד מניין בעקבות בריכה: האם מותר להפסיד תפילה במניין בעקבות הליכה לבריכה? (אין מניין מאוחר אבל אפשר להתפלל ביחיד)
תשובה: אם אתה עושה את זה במקרה, פה ושם, אפשר. אבל בקביעות לא טוב לעשות כך.
שאלה: נגיעה באחות: האם לבן שעבר גיל בר מצווה מותר לגעת באחיותיו (שעברו בת מצווה) ובאמו?
תשובה: מותר לגעת באחיות נגיעה רגילה. נגיעה של חיבה, כגון: חיבוק ונישוק, אין לגעת. לגבי האמא מותר גם לחבק ולנשק.
שאלה: ערבי מדליק תנור: אם אני יודעת על מקום שמוכר אוכל, שיום אחד ערבי הדליק את התנור, זאת בעיה? אני צריכה להזהיר אנשים או לשתוק? יש למקום תעודת הכשר בתוקף.
תשובה: פני לרבנות שנותנת את הכשרות ותדווחי להם על מה שראית. מספר הטלפון צריך להיות על תעודת הכשרות. בברכת התורה, WWW.Yeshiva.org.il
שאלה: איזו פרשה בשבת בר מצווה: בני נועם שלמה אמור לחגוג בע"ה בר מצווה ביום ט בתמוז בשנה הבאה ( 29 6 2012) כלומר בדיוק בעוד שנה. ברצוני לדעת איזו פרשה תחול בשבת הרלוונטית לבר המצווה. האם זו פרשת חוקת או מחוברין חוקת-בלק? ושבוע טוב
תשובה: רק פרשת חוקת. ניתן לראות את פרשות השבוע בלוח השנה שבאתר. מזל טוב, בברכת התורה, WWW.Yeshiva.org.il
שאלה: חתונה שניה לפי מנהגי הספרדים: לרב אלמן שמקים בית עם אלמנה. מה שונה עניין החופה והקידושין מחתונה ראשונה? שבע ברכות בשבוע הראשון? שבת חתן? לשיטת הספרדים ב
תשובה: לא עושים שבע ברכות במשך שבעה ימים אלא רק שלושה, ורק בסעודה הראשונה מברכים שבע ברכות. כמו כן, לא מובילים לחופה אלא עושים רק את החופה עצמה. מנהג נוסף הוא, שאם יש להם ילדים מזיווג ראשון הם לא באים לחתונה. אני לא חושב שיש הבדל בין אשכנזים לספרדים בזה.
שאלה: קביעת מחיר להשכרת דירה: לכבוד הרב, אחד הנושאים הכואבים ביותר לזוגות צעירים כיום הוא נושא הדיור, ובלב ליבו של הנושא הוא מחירי השכרת דירות. אני שוכר דירה, ביחידת דיור, בעוד חודשיים נגמר החוזה, בעל הדירה מתכוון להעלות את מחיר הדירה. אנו בני זוג עם שלושה ילדים שחיים עם משכורת של 5000 ש"ח, אשתי סטודנטית - לא עובדת. אני יודע שבעל הבית יוצא לעיתים תקופות מאוד לנופש, יש לו כמה דירות נוספות. אני מעוניין לדעת מדוע לא קמה כל זעקה של הרבנים הגדולים אל בעלי הדירות, שיש להם כמה וכמה נכסים והם ברוך ה מסודרים בחייהם ומעלים מידי פעם את השכירות (הגבוהה בין כה וכה) רק כי מחיר השוק עלה. מה זאת אומרת מחיר השוק עלה? איפה ואהבת לרעך כמוך? אנו נמקים כזוג צעיר עם ילדים כדי לשלם אלפי שקלים לשכירת דירה - והם מעלים את המחיר כי מחיר השוק עלה?! לוקחים מאתנו את כבשת הרש! איפה הרחמים? ואני מדבר על אנשים שמקפידים על תפילה במניין לימוד וכו. והם עוד מנצלים את זה שמעבר דירה עולה כמה אלפים ולכן בין כה וכה אנו נשאר בדירה עבור כמה אלף או אלפיים שקל בשנה. זהו, כשזה מגיע לכסף אז לא צריך להתחשב? אני מבקש מכבוד הרב להקים זעקה כנגד המצוקה של הזוגות הצעירים קשי היום. גובים מאתנו אלפי שקלים בחודש ללא היכר, אנו מוצאים 50 מהמשכורת רק ללינה תחת קורת גג! חייבים למחות כנגד זה, זה שיש בועת נדל"ן בארץ במחירי הדירות זה ר, אבל נראה שיש גם בועת ברזל מסביב לליבם של משכירי הדירות. כתוב שבעבור אבק גזל היה המבול - שהיו גוזלים פחות משווה פרוטה כל אחד, מה הדור שלנו יאמר? אל נא תהי זאת קלה בעינך. בכבוד רב,
תשובה: אתה צודק מאוד! הפתרון הוא בידי הממשלה הקרקעות בידיה וביכולתה להוזיל את מחיר הדירות. לא ניתן לדרוש מבעל דירה שנאלץ לעבור למקום אחר עקב עבודתו ולשכור דירה במחיר גבוה שישכיר את דירתו במחיר נמוך. המדיניות הכלכלית של שוק פתוח וחופשי לא מאפשרת לכפות מחירים אלא לעודד תחרות ע"י מלאי גדול של דירות, ואת זה יכולה לעשות רק הממשלה. בזאת מצטרפת זעקתי לזעקתך, שעל הממשלה לעשות הרבה יותר.
שאלה: עגל הזהב ובני ישראל במצריים: איך ייתכן שבני ישראל חטאו במעמד הר סיני בכך שהשתחוו לעגל הזהב לאחר שצפו בה נותן 10 מכות קשות על המצריים? הרי שכל אדם שיזכה לראות ניסים שכאלו ויוכח לכוחו וגדולתו של ה לא יפנה להשתחוות לעגל הזהב. כל אדם בן ימינו אשר היה זוכה לצפות ולחוות אפילו עשירית מהניסים שחוו בני ישראל במצריים היה מאמין דבק ולא מש מהקדוש ברוך הוא. אשמח אם תענה על שאלתי.
תשובה: שאלת שאלה טובה הנוגעת ליסודות האמונה. ראשית יש לזכור שכיום קשה לנו להבין את היצר לעבוד עבודה זרה. העולם הולך ונהיה רוחני ומופשט בתפיסות העולם שלו ואנו מתקשים להבין כיצד אפשר לייחס לחפצים מעץ ואבן כוחות אלוהיים כל שהם. ח (סנהדרין סד) בטלו את יצר הרע של ע"ז ומאז נחלשה מאוד העבודה הזרה, לפחות בצורתה הגשמית הנמוכה. ח מספרים (סנהדרין קב) שמנשה, שהיה ממלכי יהודה בזמן בית ראשון וחטא הרבה בעבודה זרה (עי' מלכים ב כא), התגלה בחלום לר' אשי וכשר' אשי שאלו מדוע עבד עבודה זרה ענה לו מנשה אם היית חי בתקופתי "היית מגבה שפת חלוקך מבין רגליך כדי שתהא קל לרוץ, והיית רץ לשם מפני יצר עבודה זרה שהיה שולט" (עפ"י רש"י שם). לעצם השאלה, אכן יש דעות בח שעם ישראל חטא בחטא עבודה זרה. כך עולה ממדרשים שונים (פרקי דר"א מה  ע"ז נג ב) וגם דברי רש"י נראים כך (שמות לב א). אולם רבים מהמפרשים בארו שלא היה בחטא העגל עבודה זרה ממש אלא חטא חמור פחות. רבינו יהודה הלוי ב'כוזרי' (מאמר ראשון צז) מבאר שכוונת עמ"י בעשיית העגל לא היתה שהוא ישמש להם כאלוהים במקום ה', אלא כוונתם היתה שדרך העגל יעבדו את ה'. כלומר, עמ"י ציפה שמשה רבינו יוריד להם מהר סיני משהו גשמי שדרכו יתחברו לרבש"ע, כדוגמת עמוד הענן והאש שעל ידו התקרבו עמ"י לה'. והחטא היה בכך שייחסו משמעות אלוהית לדבר שהם יצרו בעצמם ללא ציווי אלוקי. הרמב"ן (שמות לב א) מבאר שאחרי שהתרגלו עמ"י להנהגתו של משה מאז שעבוד מצרים ועד מעמד הר סיני, חיפשו להם עמ"י מורה דרך אחר.  והראיה לכך היא שברגע שירד משה מההר וכבר לא היה צורך בעגל, שרף משה את העגל ופיזר את אפרו במים ואם היה זה האלוהים החדש של העם בוודאי לא היו מניחים למשה לעשות כך. להסברים שהיה זה עבודה זרה לכל דבר - אכן השאלה קשה. אולם יתכן שזה גופא בא ללמדנו שכדי לעבוד את ה' באמת אין להסתמך על ניסים ונפלאות שרואים מאת ה' שפועלים בעיקר על הרגש ופחות על השכל, וטבען של התפעלויות והתרגשויות שהן מעוררות את האדם לזמן קצר ומתפוגגות לאחר מכן. כדי שהאדם ידבק בדרך מסויימת עליו להבין בשכלו את האמת שבה, לדבוק בה לאורך זמן במחשבותיו ובמעשיו ולא להסתמך רק על הרגש. דבר דומה מצאנו לאחר מעמד אליהו ונביאי הבעל בהר הכרמל (מלכים א יח) שלאחר שראו כל העם את מלכותו של רבש"ע ומאידך את ההבל של נביאי הבעל יצאו בקריאה: "ה' הוא האלוהים ה' הוא האלוהים", ובכל זאת לא מצאנו בכתובים שהופסקה העבודה הזרה. אדם הרואה ניסים ונפלאות יכול לאחר זמן לתרץ לעצמו בשכלו כל מיני הסברים על הניסים שראה והעיקר שניסים אלו לא יחייבו אותו לשנות את תפיסת עולמו ואת התנהגותו.  דרך אגב, ניסים גדולים ראינו בתקומת מדינת ישראל כמו במלחמת ששת הימים וכד'   לכמה מאיתנו ניסים אלו שינו את השקפת עולמם?.
שאלה: אבא לא מבין חשיבות אמירת קדיש: הורי אינם שומרי מצוות. השבוע בשבת יחול יום הפטירה של סבא מצד אבא. בנוסף לעובדה שאבא שלי לא מבין את חשיבות אמירת הקדיש כהלכה במניין הוא גם היה בקשר לא טוב עם האבא. מה המינימום שחייבים ביארצייט: קדיש בכל תפילה או אולי אפשר להסתפק בפעם אחת? דבר נוסף, אם יהיה צורך לבקש ממישהו אחר להגיד במקומו - האם זה נכון שזה צריך להיות אדם שאחד מהוריו כבר נפטר? ובנוסף, רציתי לדעת אם חשוב שאעודד אותו לא לוותר על אמירת הקדיש כל שנה שהרי הוא הבן והחובה מוטלת עליו? פשוט זה ממש דורש ממני מאמץ וקשה לשכנע אדם שלא מבין את החשיבות ואף פעם לא הולך לב"כ ולכן זה לא נוח לו גם.
תשובה: אינך חייבת בחינוך אביך. הניחי לו. לפחות את תתנהגי אחרת.
שאלה: שמירת נגיעה בין בת לאביה?!: לאחרונה נשאלה באתר שאלה לגבי נגיעת גיורת באביה ובאחיה לאחר הגיור, והרב ענה שאסור חיבוק ונישוק בין בת לאחיה ואביה ללא קשר להיותם יהודים או גויים. האם אסור לבת לחבק ולנשק את אביה?! (יהודים)
תשובה: לא ראוי לבת גדולה לחבק או לנשק את אביה. יש מקילים בנשיקה של כבוד, כמו את יד האבא וכן שהאב ינשק את ראש בתו אך לא בפנים.
שאלה: קריאת שמע 13 דקות לאחר שקיעה: אפשר בבקשה לקבל הפניות לפוסקים (ספרי הלכה, שו"תים) של רבנים מעדות המזרח (פרס, עירק, מצרים וכדומה) שפסקו שזמן קריאת שמע בערבית יכול להתחיל כבר 13 דקות לאחר השקיעה?
תשובה: לא ידוע לי.
שאלה: שיעור הפתח בגופיית ציצית: אני מתהלך עם גופיית ציצית, הייתי מעוניין לדעת איפה אני יכול למצוא את השיעור עד כמה הציצית אמורה להיות פתוחה בצדדים ע"מ שתכנס לשיעור ארבע כנפות?
תשובה: הרוב צריך להיות פתוח.